Zhantas/Cleaned-Kyrgyz_Wikipedia huggingface dataset:
Саан

thumb|Саан.
thumb|Саан орнотмолору.
Саан - уй, кой, эчки, бээ жана башка малдан сүт саап алуу процесси; белгилүү бир мезгилде (бир күндө бир жолку, бир айда, бир жылда) саалып алынган сүттүн өлчөмү. Малды улам саап туруу сүттүн пайда болуусун тездетет.

Саан негизинен гипоталамус жана мээ кыртышы менен жөнгө салынуучу сүт берүү рефлекси менен ишке ашып, эки фазадан турат. Биринчи (нервдик) фазада желиндин үрпүнүн нерв учтарынын дүүлүгүшүнүн натыйжасында сфинктери бошоп, желиндин жылма булчуңдары жыйрылат, сүт цистернасы жана сүт чыгаруучу түтүктөр аркылуу сүт чыгат. Бир нече секдан кийин экинчи (нерв-гумордук) фазада гормондордун таасири менен альвеолалардын тегерегиндеги жылдызча клеткалар жыйрылып, альвеолалар кысылат, сүт цистерна менен сүт чыгаруучу түтүккө өтөт. Малдын жогорку нерв ишинин тиби жана чөйрөгө жараша шарттуу рефлекс (мисалы, саанчынын келиши) сүт берүүгө таасир этет. Уй машина же кол менен саалат. Машина менен саагандын артыкчылыгы бар: эмгек өндүрүмдүүлүгү артып, саанчы көп уйду (50 же андан да көп) тейлей алат, сүт булганбайт жана башка Желини ылаңга чалдыккан (мастит болгон, айрылган, шишиген, сезгенген жана башкалар) уй машина менен саалбайт. Уйду саарда желинди жылуу (40-45°С) суу менен жууп, жумшак чүпүрөк менен сүртөт, массаждайт. Кышында машинанын эмчекке кийгизилүүчү түтүгүн (стаканын) жылытуу керек. Саандын узактыгы уйдун ийишине жараша болот. Жакшы (тез) ийиген уйлар 4-5 (кээси 10-12) мин саалат. Уйдун сүттүүлүгү анын физиология абалына, аба ырайына, тоюттандырылышына, породасына байланыштуу. Кол менен сааганда эмчекти тутамдап кармоо керек. Мындай учурда желин оорубайт, кан айлануу системасы бузулбайт жана башка Саанды арткы эмчектен баштаган жакшы, анткени сүт желиндин арткы бөлүгүндө көп топтолот. Саанчы уй сааган кезде уйдун оң жагында отурат. Жаңы тууган уйлар (уузу тарай электе) суткасына 3 жолу саалат. Бээ саанынын бир топ өзгөчөлүгү бар. Бээнин желини анча чоң эмес, ошондуктан бээлер тез-тез саалат. Адегенде ар бир 2 саатта, сүтү азая баштаганда ар бир 3-4 саатта саалат. Бээнин энелик инстинкти күчтүү болгондуктан, тез ийибейт. Ошондуктан адегенде кулунду эмизип, анан тартып алып, бээни саап бүткөнгө чейин жанында кармап туруу керек. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Мал чарбачылыгы‎
Саан орнотмолору

thumb|Саан орнотмолору.
Саан орнотмолору - уйду, бээни саап алуу жана сүттү алгач иштетүүгө арналган машина, аппараттар жыйындысы. Туруктуу жана көчмө саан орнотмолору болот. Бул орнотмо сүттү түз эле саан чакасына же сүт түтүкчөлөрүнө саап алууга мүмкүнчүлүк түзөт. Саан орнотмолорунун негизги бөлүктөрү: саан аппараты, вакуум-түтүк, жуугуч жабдык, вакуум орнотмо, саан станоктору, сүт түтүкчөлөрү, сүт тазалагыч, муздаткыч жана башка Сүт саап алуу технологиясы уйдун желинин тазалоо, уйду сааш, сүттү түтүкчөлөр аркылуу өзүнчө бөлмөгө жеткирүү, сүттү тазалоо жана муздатуу, сүт жабдууларын жууп жана дезинфекциялоону камтыйт. Саан аппараттары саан стакандарынын ичинде вакуумененасостун жардамы менен абаны суюлтуп, вакуум пайда кылуу аркылуу уйдун эмчегинин үрпүнөн сүттү сордуруп алат. Вакуум түтүк үрптү саан аппаратын кагып тургучу (пульсатору) менен байланыштырат. Ал туруктуу вакуумду музоо эмгендегидей өзгөрүлмө вакуумга айландырат. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Мал чарбачылыгы‎
Сабахаттин Али

Сабахаттин Али (25.2.1908, Эгридере - 2.4.1948, Кыркларели) — түрк жазуучусу. 

 Чыгармачылыгы 
Чыгармалары 1928-жылдан жарыялана баштаган. Ырлары элдик ырлардай жатык, аңгеме, повесть, романдары романтикалык жана сын реализминин маанайында жазылып, Түркиянын турмушунун карама-каршылыктарын кенен көрсөтөт: «Тегирмен» (1935), «Үн» (1937) аттуу реалисттик ангеме жыйнактарынын жана «Куюжактык Юсуф» (1936) повестинин автору. 

Сабахаттин Али — түрк адабиятында соц. реализмдин жарчысы болгон. 1945-жылдан сатиралык гезит чыгарып турган. Прогрессчил идеялары үчүн куугунтукка алынган. Түркиядан кетеринде киши колдуу болуп өлгөн. Түрк новеллачыларына жыл сайын Сабахаттин Али атындагы адабий сыйлык берилет. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Арип боюнча жазуучулар
Категория:Түрк жазуучулары
Категория:Түркия жазуучулары
Садыков Самат

Самат Садыков (8. 5. 1920, азыркы Баткен облусу, Лейлек району, Самат (мурунку Кара-Сай) кыштагы - 1.5. 1945, Германия, Фризак шаары (азыркы Хафельланд району)) — Улуу Ата Мекендик согуштун катышуучусу. Советтер Союзунун Баатыры (1945).

Өмүр жолу
1920-жылы [[Баткен областынын 
областынын]] Кара-Сай айылында туулган. 
РККА катарына 1940-жылы чакырылган. Гвардия кенже сержант. Пулеметтун расчетунун командири.
Кызыл Армиянын катарына 1940-жылы чакырылып, согушка 1943-жылдан кирген. Пулемёт расчётунун наводчиги, командири. Александр Невский атындагы Кызыл Жылдыз ордендүү 16-гвардиялык атчандар полкунда, Борб., Батыш, Брянск, 2-, 1-Беларус фронтторунда кызмат өтөгөн. 1943-жылы май айындагы салгылашууда Самат Садыков душмандын 300 солдатын (анын ичинде 2 майор жана 15 офицер) 12 авто жок кылып, эрдик көрсөтүп, жараат алганына карабастан, душмандын 3 оор, 5 жеңил пулемётун жана 30 солдатын жок кылган. Кызыл Жылдыз, 1-даражадагы Ата Мекендик согуш ордендери менен сыйланган.

Эрдиги

Сыйлык — наамдары
1945-жылы 31-май айында Советтер Союзунун Баатыры деген наам берилген.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
 Самат Садыков на сайте «Герои страны»
 Герои Советского Союза — кыргызстанцы: Садыков Самат 

Категория:Инсандар
Категория:Тарых
Категория:Советтер Союзунун баатырлары
Саз-Жайлоо мөңгүсү

Саз-Жайлоо мөңгүсү - Чоң Алай кырка тоосунун түндүк капталында жайгашкан өрөөн тибиндеги мөңгү. Кызыл-Суунун сол куймасы Шиве суусунун алабынан орун алган. Узундугу 5,5 км, аянты 4,3 км2, көлөмү 0,2 км3. Башы деңиз деңгээли 5100 м, этеги 3600 м бийиктикте жатат. Кар чегинин бийикт. 4200 м, абляциясынын аянты 2,8 км2. Мөнгүдөн Саз-Жайлоо суусу (Шивенин оң куймасы) башталат.

Саз чөкмөлөрү - минералдар менен органикалык калдыктардын сазда топтолушу. С. ч-нүн басымдуу көпчүлүгүн чым көң түзөт. Жер астындагы суулар менен азыктанган саздарда чым көң арасында анча көп эмес карбонаттар, темир туздары, фосфаттар жана башка топтолот. Үстүнкү бетин өсүмдүк басып кеткен көл акырындык менен С.
ч-нө айланат (мындагы чопо кабатчалары, кум, борпон акиташ теги жана сапропелдер да С. ч. болуп эсептелет).

 Байланыштуу макалалар 
 Чоң-Алай кырка тоосунун мөңгүлөрү

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9
 Кыргызстандын географиясы, Бишкек-2004. ISBN 9967-14-006-2

Интернеттеги айрым шилтемелер
 

Категория:Теңир-Тоо
Категория:Мөңгүлөр
Сайгон

thumb|Сайгон (1967).
Сайгон - Вьетнамдагы Хошимин шаарынын 1976-жылы чейинки аталышы.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Вьетнам
Категория:Шаарлар‎
Сайтама

thumb|Сайтама
Сайтама - Япониядагы шаар. Сайтама префектурасынын администрациялык борбору. Хонсю айланасындагы Урава шаарынын бөлүмү. Токио агломерациясынын курамына кирет. Калкы 1,2 млн (2010). Машина куруу, металл иштетүү (транспорт каражаттары, станок, жабдуу, электроника, аскер техникалары), химикалык фармацевтика, жеңил тамак-аш өнөр жай ишканалары иштейт. Биотехнология ИИИлери бар. 2001-жылы Урава, Омия жана Йоно шаарынын биригишинен түзүлгөн. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Жапония
Категория:Шаарлар‎
Сакоо

thumb|Streptococcus equi.
Сакоо (Adenitis equorum), мыт - жылкынын дем алуу органдарынын жана кулкунунун былжыр челин, лимфа бездерин ириңдетүүчү жугуштуу ылаң. Сакоо дүйнөнүн бардык жеринде, кездешет. Ылаңдаткычы - стрептококк (Streptococcus equi). Ал сырткы чөйрөдө туруктуу. Дезинфекциялоочу заттар ылаңдаткычты 15-20 минутада жугушсуздандырат. Ылаңдаткыч булагы — ылаңдуу жылкы. Ылаңдаткыч абсцесстен жана мурундан чыккан илээшкек суюктук менен бөлүнүп, тоют, төшөлгө жана сарайды булгайт. Соо малга аэрогендик, алиментардык жана контакт жолдору менен өтөт. С-нун букма (жашыруун) мезгили 1-15 күн. Сакоодо дене ысыйт (40-41°Сга чейин), мурундан ириң аралаш илээшкек суюктук куюлат. Ылаңдаган мал суу ичпей жана тоют жебей калат. Мал суу ичсе таноосунан ириң аралаш суу куюлат. Кол менен басканда кулкундун тушу катуу ооруйт, кол тийгизбейт. Дем алуусу тездеп, бырылдайт, жөткүрөт. Көпчүлүк учурларда денеси ысыйт, жаак алдындагы без чоңоёт, тери чыңалып чыгат, башын өйдө көтөрүүгө аргасыз болот, бездер ириңдеп көлкүлдөйт. Бир нече күндөн кийин лимфа бездери жарылып, саргыч ириң агат. Ылаң 15-25 күнгө созулуп, көпчүлүк учурларда мал айыгат. Эпизоотол., клиникалык жана лабор. изилдөөлөрдүн негизинде диагноз коюлат. Ылаңдаган мал өзүнчө, өтмө шамалы жок, кургак, жылуу бөлмөгө жайгаштырылып, сиңимдүү тоют менен азыктандырылат. Ылаңдын алдын алуу максатында жаш малды толук рациондуу, сапаттуу тоют менен камсыз кылып, кургак, жакшы шартта багуу зарыл. Ылаң чыккан чарбага карантин жарыяланат. Д. Раимбеков.

Колдонулган адабияттар
 Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Ветеринария‎
Категория:Оорулар‎
Саксофон

Саксофон — үйлөмө музундугу аспап. Бельгиялык уста А. Сакс ойлоп тапкандыктан, анын ысымы менен аталган. Жезден жасалат. Саксофондун 7 түрү бар. Саксофон үйлөмө аспаптарда, эстрада жана симфоникалык оркестрлерде колдонулат, ошондой эле жеке (соло) да ойнолот. Саксофон өзгөчө поп-музыкада, эстрада жана жаз музыкаларын аткарууда пайдаланылат. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Музыкалык аспаптар
Сал агызуу

thumb|Сал агызуу (Чехия‎, 1903).
thumb|Сал агызуу (Финляндия‎, 2009).
Сал агызуу - кыйылган токой жыгачтарын (карагайларды) дарыя суулары аркылуу агызуу. Карагайлар бириндетилип, чиркештирилип же топ-топ бойдон сал түрүндө агызылат. 

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Экономика
Салам-Алик

Салам-Алик — Кыргыз Республикасынын Ош облусун Өзгөн районундагы айыл. Салам-Алик айыл округу составына кирет. Деңиз деңгээлинен 1300 м бийиктикте. Райондун борбору Өзгөн шаарынан 40 км түндүк-чыгыш тарапта, Кара-Суу темир жол бекетинен 90 км.
 Калкы 
Калкы - 1 610 киши. Орто мектеп, китепкана бар.
 Булактар 

 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Өзгөн району
Категория:Кыргызстандын кыштактары‎
Саламандралар

thumb|Notophthalmus viridescens.
Саламандралар (Salamandridae) - куйруктуу жерде-сууда жашоочулар тукуму. Денесинин узундугу 10-28 см, куйругу кыска, буттары күчтүү, алдынкы кыска буттары 4, арткысы 5 манжалуу, сүзгүч жаргаксыз. Көз жапкылары жакшы өөрчүгөн. Чоңдору өпкөсү менен дем алат, бакалоору жок. Түсү жалтырак кара, ачык сары темгилдүү.
15тей уруусу, 45 түрү Евразия, Түн Америка ж-аТүн. Африкада таралган. КМШ өлкөлөрүндө 3 уруусу, 7 түрү кезигет. Алардын ичинен накта С., тритондор жана узун куйрук С. белгилүү. Узун куйрук С. уруусунун өкүлү кавказ саламандрасы - Батыш Кавказ эндемиги. С-дын кургакта жана сууда жашоочу түрлөрү бар. Нымдуу, көлөкөлүү токойдо, суу жээктеринде жашап, майда омурткасыздар менен азыктанат. Личинкалары сууда өөрчүйт. Көпчүлүгү жумуртка-тирүү жана тирүү тууйт.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Жаныбарлар
Салвадор

thumb|Салвадор Баия.
Салвадор, Баия - Бразилиянын түн.-чыгышындагы шаар. Баия штатынын адм. борбору. Калкы 3 млн (2010; агломерациясы менен 4,0 млн). Ири жол тоому. Атлантика океанындагы порт (сыртка кофе, какао, тамеки, кант, жыгач чыгарат). Эл аралык аэропорту бар. Курулуш индустриясынын маанилүү тармагы жайгашкан. Машина куруу (анын ичинде автомобиль кураштыруучу з-д), хим., текстиль, тамак-аш өнөр жай ишканалары иштейт. Сүрөт жана башка музейлер уюштурулган. Эки ун-т, китепканалар бар. 1549-жылы негизделип, 1763-жылы чейин Бразилиянын борбору болгон. Чептер, чиркөөлөр 16-18-кылымдын курулуштары сакталган. Өлкөнүн ишкер, маданий жана туристтик борбору шаардын тарыхый бөлүгү Буткул дуйнөлук мурастын тизмесине (1985) киргизилген.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Бразилия
Категория:Шаарлар
Салоники

thumb|Фессалоники.
Салоники, Фессалоники - Грекиядагы шаар. Эгей деңизиндеги Термаикос булунунун жээгинде жайгашкан. Борб. Македония перифериясынын (округунун) адм. борбору. Калкы 346 миң (2010; агломерациясы менен 1 млндой). Эл аралык аэропорту бар. Ири дениз портту. Шаардан Балкан ж. а-нда жайгашкан коңшу мамлекеттерге транзиттик жол кетет. Нефть ажыратуу, нефть-хим., текстиль, машина куруу (анын ичинде аскердик автомобилдер, бронетехника жана башкалар), фармацевтика, тамак-аш, курулуш материалдары өнөр жай ишканалары иштейт. Илимий-технол. парк (жогорку технология жаатындагы өндүрүш) бар.

Биздин заманга чейин 315-жылы негизделген. Византия доорунда мааниси боюнча Константинополдон кийинки 2-шаар, 13-кылымда Фессалоники королдугунун (Латын империясы) жана Эпир мамлекетинин (Фессалоники империясы) борбору болгон. Рим салтанат капкасы (Галерия, б. з. 300-жылы ченинде), көп сандаган византия чиркөөлөрү (анын ичинде Ыйык Георгий, 4-кылымдын аягы), Ыйык Димитрий (5-7-к.), Ыйык София кумпалуу базиликалары (5-8-к.) жана башка сакталган. Шаардагы Эрте христиан жана византия доорундагы эстеликтер Буткул дуйнөлук мурастын тизмесине (1988) киргизилген.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Грекия
Категория:Шаарлар‎
Салуин

thumb|Салуин.
thumb|upright|Салуин.
Салуин, Салуэн - Кытай менен Бирмадагы дарыя; бир аз бөлүгү Бирма менен Тайланддын чек арасы аркылуу агат. Узундугу 3200 км, алабынын аянты 325 миң км2ге жакын. Тангла кырка тоосундагы мөңгүдөн башталып, Юньнань жана Шань тайпак тоолорундагы терең капчыгайлар (3000 мге чейин) аркылуу агып, босого жана шаркыратмаларды пайда кылат. Төмөнкү бөлүгүндө жээк түздүктөр менен өтүп, Андаман деңизине 2 салаага бөлүнүп куят. Орт. чыгымы 6700 м3/сек; жайында ташкындайт (капчыгайларда суунун денгээли 15 м, кээде андан да жогору көтөрүлөт). Төмөнкү агымында карагай агызылып, кеме жүрөт. Чатында Моламьяйн (Бирма) деңиз порту бар.

Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117-9

Категория:Дарыялар‎
Категория:Кытай
Категория:Мьянма
Нюша

Нюша Владимировна Шурочкина (нукура ысымы — Анна Владимировна Шурочкина) ,1990 - жылы 15 - Августа Орусиянын Москва шаарында төрөлгөн. Орус ырчысы, композитор, актриса жана ырлардын автору.

Биография 
Дискография 
Видеография 
Фильмография
Чыгармачылыгы 
Жеке жашоосу 
Сыйлыктары
Шилтемелер
Адабият таануудагы салыштыруу

Адабият таануудагы салыштыруу стилистика менен поэтиканын категориясы; троптун речте (ар кандай түрүндө) колдонула берүүчү жөнөкөй түрү. С. негизги төрт элементтен куралат: 1) окшогон нерсе; 2) окшотулган нерсе; 3) окшош белги; 4) окшоштукка кошумча каражаттар (-дай, -ча мүчөлөрү, сыяктуу, сыңары, окшош, түстүү, бетер, куду, өңдүү деген кошумча кызматчы сөздөр). Ушул төрт элементтин болушу С-ну түзүүнүн негизги каражаты болуп саналат, мисалы, Кашың көөдөй, чачың көмүр, көзүң от, Көрбөй калсам көңүл чиркин бук болот (А. Токтомушев).
 Колдонулган адабияттар 
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9
Категория:Адабият
Лолита ( фильм 1997 )

«Лоли́та» — көркөм тасма. 1997 жылы Режиссёр Эдриан Лайн, («Лолита ромонынын») негизинде тарткан. Бул фильм Лолита тасмасынын экинчи версиясы болуп эсептелет. Себеби 1962 жылы тартылган Лолита тасмасы
дагы бар
Кавказ туткуну!

«Кавказ туткуну!» ,  — 2014 жылы Режиссёр Максим Воронков (Леонид Гайдайдын 1967 жылы тартылган «Кавказ туткуну же Шуриктин жаңы жоруктары») тасмасынын ремейкери катарында тарткан. Башкача айтканда «Кавказ туткуну-2» бул фильм жаш муундардын талабына жараша болгон жана ошондой эле жаш курактык чектөөлөр коюулган +12

 Катышкандар 
 Дмитрий Шаракоис — Шурик, Журналист
 Настя Задорожная — Нина
 Геннадий Хазанов — мэр Горска Саахов Георгий Гаджиевич/ фильмдин бүтүшүндөгү судья 
 Арарат Кещян — Джабраил,Нинанын агасы жана Сааховдун айдоочусу
 Михаил Тарабукин — Эдик,айдоочу «Тез жардам»
 Николай Добрынин — 
 Семён Стругачев — 
 Сергей Степанченко — 
 Ефремов, Михаил Олегович — Мейманкананын администратору Юлий Гусман — башкы врач Руслана Писанка — таксистка Любовь Тихомирова — Саида,Джабраилдин аялы, Нинанын жеңеси Вероника Воронкова — Джабраилдин кызы Михаил Богдасаров — Конокторду кабыл алуучу, тамада Эвклид Кюрдзидис — Укук коргоочу Игорь Гаспарян — Укук коргоочу Гия Гагуа — 
 Лариса Удовиченко —медайым Михаил Владимиров — таксист Давид Владимир Епископосян — шашлычник Антон Ескин — 
 Роман Савченко — 
 Алексей Дмитриев — Кутузов 
 Владимир Дьячков — 
 Лолита Аушева — 
 Сергей Животов — 
 Сергей Бурунов — Шуриктин үнүн Коштогон
 Полина Кутихина — каскадёр
 Сыйлыктары 
 Шилтемелер
Билайн смарт

Beeline Smart же Билайн Смарт — «Билайн» компаниясынын фирмалык смартфону , Сатыкка 2014 жылдын башында коюлган.Өндүрүүчү Huawei компаниясы.
 Мүнөздөмө 
 Негизги мүнөздөмөсү 
Экран: — 480x800 сыйдыргыч мультитач 
Камерасы — Бет маңдай камера, 0,3 Мп 
Процессор:— 1,3 ГГц, ядролордун саны: 2 
RAM: — 0.512 GB
Сактоо жайынын сыйымдуулугу: — 4 GB, 32 Гб чейинки эс тутум карталары менен иштейт 
Батарея: — Аккумулятордун сыйымдуулугу: 1400 mAh Li-Ion 
 Кошумча маалыматтар 
Жеткиликтүү 3G-смартфон, Android операциялык системасынын 4.4 KitKat актуалдуу версиясы, 1,3 ГГц эки ядролук процессору жана 4 дюймдук сенсор дисплеи менен. Социалдык желелерде оңой баарлашуу, мультимедиа файлдарды ойнотуу, мобилдик телевидение, электрондук китептерди окуу, кеңсе документтери менен иштөө, ошондой эле GPS навигация жана башка мүмкүнчүлүктөргө ээ. Кубаттуу процессору смартфонду башкарууну тез жана салмактуу кылат. Ошондой эле, процессордун өндүрүмдүүлүгү үч өлчөмдүү графиканы online дагы, смартфонго орнотулган оюндарда дагы колдойт.

Beeline Smart смартфонунун өзгөчөлүгү – кубаттуу жана тең салмактуу конфигурация. Эки ядролуу өндүрүмдүү процессор, чоң 4 дюймдук экран, Android 4.4 операциялык системасы, 3,2 Мп камера, сыйымдуу аккумулятор.
 Шилтемелер 
 расмий сайты (Кыргызстан)
 расмий сайты (Орусия) 

Категория:Huawei
Категория:Билайн
Категория:Смартфондор
Билайн М2

200px

Beeline tap pro планшетин персоналдык компьютердин ордуна колдонууга болот: ал чалуу аткарууга, кат жазышууга, китеп окууга, музыка угуп, видео көрүүгө, ар кандай оюндарды ойноого, интернет баракчаларды секундасына 21,6 мегабитке чейинки ылдамдыкта кароого мүмкүнчүлүк берет.Бул девайс баасынын төмөндүгүнө карабай өз сегментинде мыкты мүнөздөмөлөргө ээ. Планшеттүү компьютердин 1,3 ГГц кубаттуу төрт ядролук процессору, 7 дюймдук сенсордук дисплейи, эки камерасы (3,2 мегапикселдик негизги жана 0,3 мегапиксель фронталдык), ошондой эле сыйымдуу аккумулятору бар. Планшеттин оперативдик эс тутуму – 1 Гб, орнотулган эс тутуму – 8 Гб. beeline tap pro 32 Гб.ка чейинки microSDHC эс тутум карталарын кармайт. GPS, A-GPS орнотулган жана Bluetooth менен Wi-Fi бар. Smart-түзүлүш Google Android 5.0 Lollipop операциялык системинин башкаруусунда иштейт.
Beeline Tab планшеттүү компьютери Beeline тармагында иштөөгө ылайыкталган.

 Кыргызстанда 
Beeline планшетти сатып алганда бонус – 4 Гб интернет-трафик (айына 2 Гб.тан) берет.

 Шилтемелер 
 Бийлайндын сайты
LG V10

290px

LG Electronics компаниясы - (LG V10) телефонун сатыка чыгарды. Бекем материалдардан мыкты стилде жасалып, көптөгөн мультимедиялык функцияларга ээ LG V10 смартфону буга чейинки смартфондорго болгон көз карашты өзгөртөт.

 Негизги мүнөздөмөсү 
Чипсет: 6 ядролуу 
 процессор 1,5 ГГц QualcommSnapdragon 615
Дисплей:негизги - 5.7 дюймдуу QHD IPS Quantum (дюймда 2560 x 1440 / 513 чекит), экинчиси - 2,09 дюймдуу IPS Quantum (дюймда 160 x 1040 / 513 чекит)
 Камера: негизги 16 МП F8 / OIS 2.0 апертурасы менен, фронталдуу 5 МП, 2.0 апертурасы менен.
Аккумулятор: 3000 мАч, чыгарып алуучу
Эс тутум: 1,5Гб/8Гб/microSD
Операциялык систем: Android 5.1.1 Lollipop
Өлчөм: 159.6 x 79.3 x 8.6 ммСалмак: 192 граммТүйүн: LTE-A Cat.4Түс: караКошулуу мүмкүнчүлүгү''': Wi-Fi11 b, g, n / Bluetooth®4.1 / NFC / USB 2.0
 Телефон жөнүндө 
Жаңы аппарат эки фронталдуу камерасы, видео тартуудагы кол менен түзүмдөөчү режими жана мультимедиялык контенттерди, мунун ичинде социалдык түйүндөрдү көрүүнү максималдуу түрдө жөнөкөйлөштүрүүчү көптөгөн функциялары менен өзгөчөлөнөт. Эки SIM-картага ылайыкталган.
Смартфондо 5 мегапикселдүү эки фронталдуу камера да бар, мунун бири 120 градустагы кенен линза менен жабдылган. Стандарттуу камера сүрөттү кеспестен ири планда мыкты селфи жасоого мүмкүндүк берет. Экинчи камера топтолгон адамдарды же масштабдуу панораманы тартууда бир дагы маанилүү деталды өткөрүп жибербөөгө жардамдашат. Ушундай уникалдуу өзгөчөлүктүн жардамы менен сүрөттөр сапатын жоготпой мыкты тартылат.
V10 - бул видео тартуусу кол менен түзүмдөлүүчү жана видеону оңдоп-түзөө үчүн жаңы опцияларды камтыган LG`нин биринчи смартфону. "Видео тартууну кол менен түзүмдөө" видео тартылып жаткан учурда жарыкты жөнгө салууга, балансты жана фокусту кармоого мүмкүндүк берет. Видеону 3 форматта: HD, FHD, UND тартууга болот.
 Жаңы мүмкүнчүлүктөр 
LG V10 үч микрофонду колдонуу мүмкүнчүлүгү бар абдан сезгич үн жаздыруу системине ээ. Шамалдын үнүнө каршы атайын фильтр үндү тунук жаздырууга жана видеодогу үндү керектүү нормада түзүмдөөгө жардамдашат. LG V10 мобилдүү аппаратка биринчи жолу колдонулган ESS Technology компаниясынын Hi-Fi cанарип-аналогдук системи (32 битт) аркылуу музыканы жогорку сапатта угарманга тартуулайт. Жаңы смартфондон сиз музыканы flac жана wav форматында да уга аласыз. Музыканы онлайн угуп жатсаңыз да атайын технологиянын жардамында ар бир музыкалык аспаптын үнү так жана тунук угулат.
Манжалар менен кулпулоо функциясына ылайык смартфондогу маалыматтар максималдуу түрдө корголот. Ал эми ылдам кубаттоо опциясынын жардамы менен аккумулятор 28 мүнөттө 50 пайызга кубаттанат. Толук кубаттоого 85 мүнөт керектелет.
 Шилтемелер 
 Кыргызстанда LG V10 сатыкта "Планета GSM"